Държавен вестник, бр. 4, 2018 г., стр. 132

СТР.  132	
Д Ъ Р Ж А В Е Н  В Е С Т Н И К 	
БРОЙ  4
УКАЗАНИЯ ЗА ПОПЪЛВАНЕ НА 
ОТЧЕТ ЗА РАЗХОДА НА ГОРИВА И ЕНЕРГИЯ 
Този отчет се попълва от всички предприятия, потребители на горива/енергия. 
Търговските предприятия не отчитат горивата/енергията, с които търгуват!
Предприятията, които произвеждат горива/енергия и същевременно потребяват част от тях, посочват само потребените количества като 
постъпления, разход общо и в т. ч. за основната и други дейности (количество и стойност). Наличностите в началото и края на годината не 
се посочват (те се показват само в Отчет за реализация на енергийни продукти).
Цялото количeство горива, заредени в резервоарите на транспортните средства, се отчитат във 2, 3 и 4 колони, преизчислени 
в тонове (за автомобилния бензин, дизелово гориво, пропан-бутанови смеси, авиационен бензин и авиационен керосин) 
и в хил.куб.м (за природния газ - метан), а съответната им стойност се записва в кол. 5. Наличните горива в резервоарите на 
транспортните средства не се отчитат в колони 1 и 6.
Колона а: съдържа наименованието на продуктовите позиции, дефинирани според Номенклатурата на енергийните продукти 
(ПРОДЕНЕРДЖИ - http://www.issc.nsi.bg/WEB_CE9/faces/classificationList.jsp).
Колона в: Код – съдържа кода на продуктовата позиция по ПРОДЕНЕРДЖИ.
Колона г: Мярка – записана е натуралната мярка, в която трябва да бъде отчетено съответното гориво или енергия. Промишлените 
отпадъци се отчитат в ГДж в зависимост от калоричността им (1 Гкал = 4,187 ГДж).
Колона 1 (6): Наличност на 1 януари (31 декември) – посочват се данни за количествата енергийни ресурси, собственост на 
предприятието, независимо в чии складове се намират, с изключение на запасите за извънредни ситуации. Наличността на 01.01 трябва 
да е равна на наличността на 31.12 от предходната година.
Колона 2: Постъпления - общо – посочват се фактически постъпилите през годината количества енергийни ресурси с цел потребление, 
независимо дали са платени (вкл. и от собствено производство, с изключение на топлоенергията). Тук се включват и количествата 
електрическа енергия за собствени нужди на електроцентралите. Същите количества се отчитат и в колони 3 и 4. Не се включват горивата/ 
енергията, закупени с цел продажба. Търговските предприятия не отчитат горивата/енергията, с които те търгуват.
На ред 39 “Топлоенергия” - всички фирми, с изключение на обществените централи (тяхната основна дейност е да произвеждат и продават 
електроенергия и/или топлоенергия), посочват данни само за купената топлоенергия и топлоенергията обхваната от химически процеси 
(за която няма разход на горива), както и от термопомпи, от слънчеви колектори, геотермална енергия. На този ред обществените централи 
отчитат топлоенергията за собствени нужди. Собствени нужди е топлинната енергия, изразходвана от спомагателното оборудване на 
инсталациите и загубите при топлообмен между инсталациите и разпределителната мрежа. Собствените нужди са равни на разликата 
между брутната и нетната топлоенергия. Нетната топлоенергия е разликата между подадения към и върнатия от разпределителната 
мрежа топлинен поток. На този ред заводските централи не трябва да посочват данни.
На ред 40 “в т.ч.: получена при химически процеси, от термопомпи, от слънчеви колектори, геотермална енергия” се посочват 
данни само за топлоенергията, за получаването на която няма изгаряне на горива: обхванатата от химически процеси, както и от 
термопомпи, от слънчеви колектори, геотермална енергия.
Колона 3: Разход общо: - посочват се количествата за целия фактически разход на енергийните ресурси, потребени в основната и 
допълнителна дейност на предприятието, както и закупени енергийни ресурси за нуждите на предприятието, но непотребени, а 
продадени на други предприятия. Търговските фирми не отчитат закупените горива/енергия с цел продажба.
Колона 4: За основната и други дейности на предприятието - количество: - посочват се само количествата на енергийните 
ресурси, потребени в основната и допълнителна дейност на предприятието.
Колона 5: За основната и други дейности на предприятието - хил. лв. (без ДДС): - посочва се стойността на енергийните ресурси, 
потребени в основната и допълнителна дейност на предприятието (показани в кол.4).
Данните в отчета се попълват в цели положителни числа. В колона 5 данните са в хил. лв, а в останалите колони данните са в 
съответната мярка на горивото/енергията, записана в колона “г”.
За преминаване от един в друг вид мерна единица се използва следната зависимост:
1 ГДж = 34 кг у.г. = 0.239 Гкал = 278 кВтч = 0.0239 т н.е
Аритметичен контрол на данните: 
За всеки ред:
Колона 1 + колона 2 = колона 3 + колона 6
Колона 3 ≥ колона 4 
За всяка колона данните на ред 28 ≥ ред 29.
За колона 2:
  -  ред 39 ≥ ред 40
За колона 4:
  - ред 9 ≥ ред 10 + ред 11
  - ред 20 ≥ ред 21
  - ред 25 ≥ ред 26
  - ред 35 ≥ ред 36